als_Latn dik_Latn sag_Latn
Skuadra spanjolle e domino plotësisht takimin ndaj Juventusit, duke i shënuar katër gola skuadrës me mbrojtjen më të mirë në Evropë.
Juventus në 12 ndeshjet e këtij edicioni në Ligën e Kampionëve kishte pranuar vetëm tre gola, ndërsa në finale i pësoi katër.
Mesfushori kroat ka treguar se si Zinedine Zidane dhe stafi i tij zbuluan dobësinë e Juventusit dhe e mposhtën në finale.
“Zidane dhe stafi i tij gjetën dobësinë e mbrojtjes së Juventusit dhe gjatë tërë javës në përgatitje për finale, ne kemi provuar pasimet e kthyera mbrapa”, tha fillimisht Modric për Sportske Novosti.
“Mbrojtja e Juventusit është fantastike gjatë krosimeve, por jo e mirë edhe në pasimet e kthyera mbrapa. Në këtë punuam dhe kështu i shënuan tre nga katër golat në finale. Përgëzoj trajnerin për këtë detaj, i cili ishte vendimtar në finale”. /Express/
als_Latn als_Latn als_Latn als_Latn als_Latn